Crash Bandicoot

Crash Bandicoot a l'è on personagg di videogioeugh creaa in del 1996 de la Naughty Dog (che in lombard el voeur dì can che l'è on brighella") per la Playstation.

I personagg
Crash Bandicoot - a l'è 'l protagonista del gioeugh e l'è ona specie de ratt australian che l'è staa rapii de on dottor foeura de coo (dr. Neo Cortex) che l'ha trasformaa in d'on animal antropomorf. Da quell di lì, lù el tacca semper de cercà de fermà i piani del dottor che 'l voeur conquistà el mond.  
Coco Bandicoot - a l'è la sorella de Crash, ghe pias studià, e l'è semper taccada al computer.
Dr. Neo Cortex - a l'è on malnatt, che gh'ha semper in ment de conquistà el mond e de fà foeura el pòver Crash.
Aku AKu - a l'è ona mascara come quei de carneval, domà che l'è d'on stregon che 'l protegg Crash quand se fa mal.

I gioeugh
Crash dal novantases a incoeu l'ha faa ona ventina de gioeugh, tra cui i pussee important hinn:Crash Bandicoot 2 : Gh'arriva Cortex (Crash bandicoot 2: Cortex strikes back), Crash Bandicoot 3: indree dal temp (Crash Bandicoot 3: Warped), Crash e i gar de squadra (Crash team racing), Crash Bandicoot - cortex s'inrebbiss (Crash Bandicoot - l'ira di Cortex), Crash e i gemei malnatt (Crash Twinsanity) e l'ultim Crash ciappa el contròll di moster'' (Crash - il dominio sui mutanti).

Categoria:Videosgioeugh
Categoria:Personagg de fintaria